# After. Aquí comença tot

After. Aquí comença tot (títol original en anglès: After) és una pel·lícula estatunidenca de drama romàntic del 2019 dirigida per Jenny Gage i basada en la novel·la homònima d'Anna Todd. La protagonitzen Josephine Langford i Hero Fiennes Tiffin. Es va estrenar el 12 d'abril de 2019 i va recaptar gairebé 70 milions de dòlars a la taquilla, amb un pressupost de 14 milions. La versió doblada al català es va estrenar el 22 de juliol de 2022 a TV3. Els actors de doblatge Carla Mercader i Marc Torrents posen veu als personatges protagonistes de Tessa Young i Hardin Scott, respectivament.
La seqüela, After We Collided, es va estrenar el setembre de 2020, després de la resposta positiva de la primera pel·lícula.

## Argument

La Tessa és una jove estudiant, una filla obedient i una xicota entregada. No obstant això, quan comença el seu primer any a la universitat, la Tessa s'enamora del Hardin, un adolescent amb un fosc secret. Junts s'embarquen en una passional i complicada relació.

## Repartiment

| Personatge | Repartiment original | Doblatge en català |
| Tessa Young | Josephine Langford | Carla Mercader |
| Hardin Scott | Hero Fiennes Tiffin | Marc Torrents |
| Carol Young | Selma Blair | Sílvia Gómez |
| Landon Gibson | Shane Paul McGhie | David Brau |
| Steph Jones | Khadijha Red Thunder | Carmen Ambrós |
| Molly Samuels | Inanna Sarkis | Lourdes Fabrés |
| Zed Evans | Samuel Larsen | Marc Cañadell |
| Tristan | Pia Mia | |
| Noah Porter | Dylan Arnold | Lluís Gustems |
| Karen Scott | Jennifer Beals | |
| Ken Scott | Peter Gallagher | Francesc Góngora |
| Sra. Soto | Meadow Williams | Elvira García |

## Seqüeles

El maig de 2019 es va confirmar que s'estava planejant una seqüela d'After amb Josephine Langford i Hero Fiennes Tiffin als seus papers de Tessa Young i Hardin Scott, respectivament.
After We Collided es vas estrenar el 2 de setembre de 2020, amb els coprotagonistes Dylan Sprouse, Charlie Weber, Rob Estes, Louise Lombard, Candice King, Karimah Westbrook i Max Ragone.
Una segona seqüela, After We Fell, es va estrenar l'1 de setembre de 2021.
Una tercera seqüela, After Ever Happy, s'ha completat i s'estrenarà el 7 de setembre de 2022. Una altra seqüela i preqüela estan en desenvolupament.

## Referències

* ↑ Hipes, Patrick. «'After' Movie Based On Anna Todd's YA Books Seals Aviron Pictures Deal, Gets 2019 Release Date», 23-07-2018.
* ↑ Savage, Mark «How a fan's One Direction fantasy won a film prize». BBC News, 11-11-2019.
* ↑ «After: Aquí empieza todo». Diari de Girona [Consulta: 3 setembre 2020].
* ↑ «After: Aquí comença tot». ésAdir. [Consulta: 16 setembre 2022].
* 1 2 «Fitxa de doblatge After: Aquí Comença Tot». Eldoblatge.com. [Consulta: 1r gener 2023].
* ↑ «After: Aquí empieza todo». El Punt Avui. [Consulta: 3 setembre 2020].
* 1 2 Ryan, Áine. «Get to know Josephine Langford, the breakout star of 'After'», 23-11-2018.
* 1 2 N'Duka, Amanda. «Selma Blair Set To Co-Star In 'After' Film Adaptation», 30-07-2018. [Consulta: 9 desembre 2018].
* 1 2 N'Duka, Amanda. «'After': Shane Paul McGhie, Khadijha Red Thunder Cast In Film Adaptation», 18-07-2018. [Consulta: 27 novembre 2018].
* ↑ Sneider, Jeff. «Exclusive: YouTube Star Pia Mia in Talks to Join Anna Todd's YA Movie 'After'», 11-07-2018. [Consulta: 29 novembre 2018].
* 1 2 Hipes, Patrick. «Peter Gallagher And Jennifer Beals Join 'After' Movie», 27-07-2018. [Consulta: 9 desembre 2018].
* ↑ Tartaglione, Nancy. «Voltage Heats Up 'After' Sequel; Josephine Langford & Hero Fiennes Tiffin Returning – Cannes» (en anglès). Deadline Hollywood, 19-05-2019. [Consulta: 23 juliol 2022].
* ↑ D'Alessandro, Anthony. «'After' Sequels 'After We Fell' & 'After Ever Happy' Going Into Production; Castille Landon To Direct – Updated» (en anglès). Deadline Hollywood, 08-09-2020. [Consulta: 23 juliol 2022].
* ↑ «'After' Franchise Expands with Prequel & Sequel; Castille Landon Set as Director & Writer» (en anglès). Deadline Hollywood. [Consulta: 23 juliol 2022].

## Enllaços externs

* After, la novel·la en què es basa, a Wattpad